Новопавловск
Новопа́вловск () у сахар Стъараполы крайы. Уый у Кировы районы (сахары зылды) административон центр.

Сахарæн йæ бындур æвæрд æрцыдис 1777-æм азы 18 сентябры, Сыгъдæг Павелы кадæн ног фидар аразын куы байдыдтой Хъуырæйы рахиз былыл, уæд.

Сахары ис культурæйы галуан, библиотекæ, поликлиникæ, цыппар астæуккаг скъолайы, иннæ алыхуызон инфраструктурон объекттæ.

Номы æндæр формæтæ 
 Ново-Павловкæ,
 Ново-Павловская.

Географион уавæр 
Сахар æрбынат кодта Хъуырæйы доны галиу былыл Кæсгон быдыры, Кæсæг-Балхъары арæнмæ ’ввæхс. У районы астæу. Край центрмæ ардыгæй ис 258 км.

Новопавловскы мидæг ис æфсæнвæндагон станцæ — Аполлонская, Гуым (Георгиевск) æмæ Прохладнæ чи бæтты, уыцы æфсæнвæндагыл.

Новопавловскæй чысыл дарддæр Горнозаводскæйы ’рдæм Хъуырæйы галиу фарсыл ис зоологион заказник «Кировский».

Боныхъæд 
Сахары рæстæмбис температурæ у +12 °С. Боныхъæд у хусхæссæг.

Истори 
1777 азы 18 сентябры Хъуырæйы галиу фарсыл аразын байдыдтой Сыгъдæг Павелы кадæн фидар, уый сси Азов-Мæздæджы фидаргонд хаххæн йæ дыккаг фидар. Арæзтадыл архайдтой Владимиры драгунты полкъ, Волгæйы æмæ Хопёры хъазахъхъ. Фидары цур уыдис цæрæнран Правобережное, кæцыйы цардысты Яикæй лыгъд хъазахъхъæгтæ. Уымæ бафтыдтой ног цæрæнран дæр, станицæ Павловская (ныртæккæ Старопавловская).

1829-æм азы станицæ æндæр ранмæ рахастой, Азов-Мæздæджы хахх куы нал хъуыди, уæд. 1870-æм азæй ацы станицæ хонынц Старопавловская. 1848-æм азы та станицæй раздæры бынаты фæзындис станицæ Новопавловская, æрцæрын дзы кодтой Воронежы, Полтавæйы æмæ Харьковы губернæтæй ласт адæм.

XIX æнусы кæрон энциклопедион дзырдуат афтæ афыссы станицæ:«Новопавловская — станица Терской области, Пятигорского отдела; дворов 396, жителей 3 062; церковь, школа, торговых заведений 7, мельниц 6, промышленных заведений 5; базары через неделю.»

1981-æм азы станицæ Новопавловская райста сахары статус, æмæ йæ хонын байдыдтой Новопавловск.

Цæрджытæ 
Сахары цæрынц 26 мин адæймагæй фылдæр. Сæ адæмы хаттмæ гæсгæ сæ фылдæр хай сты уырыссæгтæ:

Фиппаинæгтæ 

Стъараполы крайы сахартæ